Δες πώς είσαι.
Άλλο ένα γρανάζι του συστήματος.
Οι εργάτες είναι καθηλωμένοι.
Ακολουθούν τους κανόνες,
αλλά τους πηδάνε.
Προσπάθησες να κάνεις το σωστό,
αλλά η τράπουλα είναι σημαδεμένη.
Θα σου δείξω πώς να αποκτήσεις το χρήμα,
την εξουσία και τον σεβασμό που σου στερούσαν για καιρό.
Είναι μέσα σ' αυτό το εγχειρίδιο.
Τακτικές που ακολούθησαν ισχυροί αρχιμαφιόζοι
για να εξουσιάσουν το πεπρωμένο τους.
Δολοφονία τη δολοφονία.
ΑΛ ΚΑΠΟΝΕ ΚΑΝΕ ΤΗ ΔΟΥΛΕΙΑ ΤΩΝ ΟΝΕΙΡΩΝ ΣΟΥ
ΦΡΑΝΚ ΛΟΥΚΑΣ ΦΤΙΑΞΕ ΚΑΛΥΤΕΡΕΣ ΔΙΑΔΙΚΑΣΙΕΣ
ΣΑΛΒΑΤΟΡΕ ΡΙΙΝΑ ΚΥΡΙΑΡΧΗΣΕ ΜΕΣΩ ΤΟΥ ΦΟΒΟΥ
ΤΖΟΝ ΓΚΟΤΙ ΜΗ ΓΙΝΕΙΣ ΚΑΘΑΡΜΑ
ΓΟΥΑΪΤΙ ΜΠΑΛΤΖΕΡ ΠΑΙΞΕ ΣΤΡΑΤΗΓΙΚΑ
Ναι, αυτή η ζωή δεν είναι για όλους.
Μα αν ακολουθήσεις το παράδειγμά τους κι εκμεταλλευτείς τα εργαλεία,
θα πέσουν όλοι ξεροί.
ΠΩΣ ΝΑ ΓΙΝΕΙΣ ΑΡΧΙΜΑΦΙΟΖΟΣ
Όταν λέω "αρχιμαφιόζος",
τι σκέφτεσαι;
ΑΡΧΗΓΟΣ ΟΡΓΑΝΩΜΕΝΗΣ ΕΓΚΛΗΜΑΤΙΚΗΣ ΕΠΙΧΕΙΡΗΣΗΣ
Πολύ κυριολεκτικό.
Αρχιμαφιόζος είναι κάποιος που μπορεί να ξεγελάσει το σύστημα.
Ο αρχιμαφιόζος είναι ο διευθύνων σύμβουλος μιας οργάνωσης.
Κάποιες οργανώσεις είναι μεγάλες,
κάποιες βγάζουν πολύ χρήμα.
Κι όταν προκύπτουν προβλήματα…
Τα αντιμετωπίζουμε με διάφορους τρόπους.
Με εκφοβισμό.
Είμαστε μοχθηροί!
Οι γίγαντες της αξίας δύο τρις ετησίως βιομηχανίας οργανωμένου εγκλήματος
ξέρουν την αξία της οργάνωσης,
των δημοσίων σχέσεων και του διαφοροποιημένου χαρτοφυλακίου.
ΕΚΒΙΑΣΜΟΣ - ΝΑΡΚΩΤΙΚΑ - ΤΖΟΓΟΣ ΑΠΑΓΩΓΗ - ΑΠΑΤΗ - ΦΟΝΟΣ
Πριν πουλήσεις μούρη ως αρχιμαφιόζος,
πρέπει να ακολουθήσεις το εγχειρίδιο για να ανέβεις στην ιεραρχία.
Και λίγοι ανέβηκαν τόσο ψηλά ή τόσο γρήγορα
όσο ο γιος του μπαρμπέρη απ' το Μπρούκλιν,
που όταν μεγάλωσε έγινε ο πρώτος γκάγκστερ.
Να τος. Ο μεγάλος αυτοπροσώπως!
Ο Αλ Καπόνε.
Στα 30 του,
ο Αλ Καπόνε ήταν ήδη βασιλιάς του υποκόσμου του Σικάγου
και διοικούσε εγκληματική αυτοκρατορία
με έσοδα που ξεπερνούσαν τα εκατό εκατ. δολάρια…
1,7 ΔΙΣ ΣΗΜΕΡΙΝΑ ΧΡΗΜΑΤΑ
…αφήνοντας σωρεία πτωμάτων στην Πόλη των Ανέμων.
Αλλά το πώς ξεκίνησε
θα 'ναι το πρώτο σου μάθημα στην αυτοβελτίωση.
Θες την επιτυχία που συνοδεύει την αρχηγία. Τη θες!
Είσαι έτοιμος να ξεκινήσεις την αυτοκρατορία σου;
ΤΑΚΤΙΚΗ ΞΕΚΛΕΙΔΩΣΕ ΤΙΣ ΔΥΝΑΤΟΤΗΤΕΣ ΣΟΥ
Ο επιτυχημένος αρχιμαφιόζος χρειάζεται κίνητρο,
φιλοδοξία.
Θέλει εξυπνάδα.
Να ξέρει πώς να ελέγχει τον κόσμο με υποσχέσεις και φοβέρες.
Όπως σε κάθε ασχολία,
για να αποκτήσεις τις ικανότητες,
απαιτείται σκληρή εξάσκηση και στοχοπροσηλωμένη προσέγγιση.
Αυτοί που μπλέχτηκαν στη μαφία έψαχναν πώς θα πετύχουν.
Δεν ήταν μορφωμένοι.
Δεν μπορούσαν να σπουδάσουν, οπότε σκέφτηκαν
"Θα ληστεύω, θα ρίχνω ξύλο".
Ποιος θα το εκτιμήσει αυτό;
Το οργανωμένο έγκλημα.
Κι όπως θα δεις,
τα πιο πολλά αφεντικά του εγκλήματος ξεκλειδώνουν μικροί τις δυνατότητές τους.
Ο μαφιόζος Τζον Γκότι είχε συλληφθεί πέντε φορές
πριν καν κλείσει τα 21.
Μικρός, παραλίγο να χάσει τα δάχτυλα του ποδιού
όταν έπεσε πάνω τους μπετονιέρα που πήγε να κλέψει.
Έτσι απέκτησε το καμαρωτό περπάτημα.
Ο Σικελός αρχιμαφιόζος Σαλβατόρε Ριίνα σκότωσε πρώτη φορά στα 18 του.
Ήταν βοηθός στη δολοφονία συνδικαλιστή που ντρόπιασε το αφεντικό του.
Ως έφηβος, ο ιδρυτής του καρτέλ του Μεδεγίν Πάμπλο Εσκομπάρ
έκανε περήφανη τη δασκάλα μητέρα του
πουλώντας πλαστά πτυχία και πλαστογραφώντας ελέγχους.
Κι ο νεαρός Αλ Καπόνε ήταν χαρισματικός φοιτητής
των εγκληματικών τεχνών.
ΜΠΡΟΥΚΛΙΝ, ΝΕΑ ΥΟΡΚΗ
Ο Καπόνε ήταν παιδί μεταναστών.
Ο πατέρας του ήρθε πρώτος. Ήταν κουρέας στο Μπρούκλιν.
Στην Ιταλία, παρασκεύαζαν ζυμαρικά.
Ο Καπόνε δεν γεννήθηκε στην παρανομία. Η Αμερική τον έκανε μαφιόζο.
Όσο πήγαινε σχολείο, έπαιρνε αρκετά καλούς βαθμούς.
Το παράτησε στην Α' Γυμνασίου,
ή λόγω διαπληκτισμού με τη δασκάλα
ή γιατί βαρέθηκε κι ήθελε να βγάλει λεφτά.
Σύντομα,
ο Αλ ανακάλυψε την ιδανική διέξοδο για το επιχειρηματικό του πνεύμα.
Μια χρονιά, για τα γενέθλιά του,
παίρνει δώρο απ' τον πατέρα του ό,τι ονειρεύεται κάθε παιδί.
Ένα σετ λούστρου.
Κι ενώ περιμένει πελάτες,
εντοπίζει εν ώρα δράσης ένα πιο κερδοφόρο εγχείρημα,
στα χέρια του ντόπιου μαφιόζου Δον Μπατίστα Μπάλσαμο.
Ο Καπόνε εντυπωσιάζεται
κι εμπνέεται.
Στρατολογεί δύο ξαδέρφια του,
για να πάρει προβάδισμα
ξυλοκοπώντας τον ανταγωνισμό.
Ο μικρός Καπόνε λέει στο αγόρι ότι για να μην μπλέξει,
θα πρέπει να πληρώσει.
"Κάθε βδομάδα;", ρωτάει το αγόρι.
"Όχι βέβαια", απαντάει ο Καπόνε.
"Κάθε μέρα".
Φαίνεται η πονηριά στην κομπίνα της προστασίας.
Αυτό δείχνει ότι ήταν εφευρετικός, φιλόδοξος, είχε ιδέες
και το επιχειρηματικό πνεύμα
που θα ταίριαζε ιδανικά σε μαφιόζο.
Μπορεί να διαθέτεις τα προσόντα για να πετύχεις,
αλλά δεν πρόκειται να γίνεις αρχιμαφιόζος
χωρίς σωστή καθοδήγηση.
Το εγχειρίδιο θα σου δείξει τον τρόπο.
ΤΑΚΤΙΚΗ ΜΑΘΕ ΑΠ' ΤΟΥΣ ΚΑΛΥΤΕΡΟΥΣ
Όσο έξυπνος ή σκληρός κι αν νομίζεις ότι είσαι…
ολομόναχος δεν πάει κανείς μπροστά.
Θα χρειαστείς μέντορα.
Πρέπει να έχεις κάποιον
που πιστεύει σ' εσένα, θέλει να σε διδάξει,
γιατί μπαίνεις σε επικίνδυνο κόσμο.
Κι αν μπλέξεις με λάθος άνθρωπο, δεν θα μακροημερεύσεις.
Αλλά η εύρεση του σωστού δασκάλου θέλει πολλή δουλειά.
Δεν μπορείς να πεις σε κάποιον "Θέλω να γίνω σαν εσένα".
Πρέπει να σου πουν "Έχεις ό,τι χρειάζεται".
Κι έπειτα κάνεις την απαραίτητη δουλειά
για να αποδείξεις την αξία σου.
Ο νεαρός Καπόνε έδειξε την αφοσίωση στο εγχειρίδιο
ψάχνοντας όχι έναν μέντορα του υποκόσμου, αλλά δύο.
ΠΡΩΤΟΣ ΜΕΝΤΟΡΑΣ ΤΖΟΝ ΤΟΡΙΟ
Ο Τζον Τόριο θεωρείται ιδιοφυΐα του υποκόσμου.
Εγκληματίας. Έκανε παρανομίες,
αλλά στο επάγγελμα που διάλεξε, θεωρείται μεγάλος γνώστης.
Κάθε παιδί στους δρόμους της γειτονιάς του Καπόνε ήξερε τον Τζόνι Τόριο.
Όταν γνωρίστηκαν, ο Τόριο είπε στον Καπόνε
"Αν θες δουλειά, έλα να με βρεις".
Ήταν σημαντικό.
Ο Καπόνε άρχισε να του κάνει θελήματα,
να παραδίδει όπλα σε χαρτοσακούλες,
να εισπράττει τα έσοδα απ' τα πορνεία της περιοχής.
Ο Τόριο έγινε κάτι σαν πατρική φιγούρα για τον Καπόνε.
Ο νεαρός Καπόνε έμαθε αυτούς τους κανόνες απ' τον Τόριο.
Ντύσου σαν να 'σαι επιτυχημένος.
Κράτα κλειστό το στόμα.
Και για να παραμείνεις στην κορυφή,
θυμήσου, το χρήμα είναι εξουσία.
Οι νεαροί στη μαφία γίνονται αλαζόνες.
Νομίζουν ότι τα ξέρουν όλα.
Ο Καπόνε ήταν ταπεινός.
Όσο για τον δεύτερο μέντορα,
ο Καπόνε πήρε κι απ' αυτόν μαθήματα.
Απ' τον κορυφαίο απατεώνα του Μπρούκλιν, Φράνκι Γέιλ.
Ο Γέιλ ήταν πολύ βίαιος.
Απ' τους πιο επικίνδυνους στη Νέα Υόρκη.
Το ότι ο Καπόνε δεν φοβόταν κι ήθελε να δουλέψει γι' αυτόν
κάτι δείχνει για τον χαρακτήρα του.
Ο Φράνκι Γέιλ έμαθε άλλα πράγματα στον Καπόνε.
Να δείχνεις πάντα ότι το εννοείς.
Μη μειονεκτείς ποτέ σε οπλισμό.
Και να φροντίσεις να προηγείται η φήμη σου.
Όταν ο Καπόνε άρχισε να δουλεύει στο μπαρ του Γέιλ,
στο Harvard Inn στο Κόνι Άιλαντ,
είχε την ευκαιρία να αποδείξει ότι ήταν άξιος μαθητής.
1918 8 ΧΡΟΝΙΑ ΠΡΙΝ ΓΙΝΕΙ ΑΡΧΙΜΑΦΙΟΖΟΣ Ο ΚΑΠΟΝΕ
Ο 19χρονος Αλ Καπόνε δουλεύει ως σερβιτόρος.
Ένα βράδυ, του τραβάει την προσοχή μια νεαρή.
Προσπαθεί να την κατακτήσει.
Και ξαναπροσπαθεί.
Όταν το φλερτ του αποτυγχάνει, προσπαθεί με πιο άμεσο τρόπο.
Ο αδερφός της, ο Φρανκ Γκαλούτσιο, συνεργάτης του αρχιμαφιόζου Λουτσιάνο,
δεν αντέχει άλλο.
Ο πιο μεγαλόσωμος Καπόνε υπερισχύει.
Ο Γκαλούτσιο τραβάει μαχαίρι
και τον μαχαιρώνει στο πρόσωπο.
Ο Καπόνε, σημαδεμένος για μια ζωή πια,
θέλει να εκδικηθεί,
αλλά ο Φράνκι Γέιλ λέει όχι.
Δεν θα αφήσει την οργή του μαθητή
να γίνει αφορμή πολέμου που ίσως τους σκοτώσει.
Ο Καπόνε συμφωνεί να υποχωρήσει,
αλλά αργότερα η εκδίκησή του θα 'ναι πιο γλυκιά.
Έκανε τον Γκαλούτσιο παιδί για θελήματα.
Ο Καπόνε ήταν καλός μαθητής.
Μάθαινε από εκείνους,
έπαιρνε τα μαθήματα που έπρεπε.
Μάλλον επειδή είχε τον Γέιλ δίπλα του, κατάφερε να επιβιώσει στην εφηβεία.
Έκανε επικίνδυνες δουλειές,
μα τον πρόσεχαν σημαντικά άτομα.
Τώρα που έβαλες τα θεμέλια για το μέλλον σου,
ώρα να χαράξεις τον δρόμο σου.
Θα φτάσω στην κορυφή.
Για να ξεχωρίσεις απ' την αγέλη,
πρέπει να αποδείξεις ότι έχεις στόφα ηγέτη.
Κι αυτό φαίνεται με μια ιδέα του ενός εκατομμυρίου.
ΤΑΚΤΙΚΗ ΦΤΙΑΞΕ ΜΟΝΟΣ ΣΟΥ ΤΗΝ ΤΥΧΗ ΣΟΥ
Θες να φτάσεις ψηλά;
Πρέπει να βγάζεις πολύ χρήμα.
Να ξέρεις πώς να το βγάλεις.
Και να μην αφήνεις τίποτα να μπει εμπόδιο στο οικονομικό όραμά σου.
Παραδειγματίσου απ' τον Αλ Καπόνε.
ΣΙΚΑΓΟ 1920 5 ΧΡΟΝΙΑ ΠΡΙΝ ΓΙΝΕΙ ΑΡΧΙΜΑΦΙΟΖΟΣ Ο ΚΑΠΟΝΕ
Αποφάσισε να πάει στο Σικάγο,
γιατί είδε μια ευκαιρία να κάνει κάτι πιο μεγάλο.
Το Σικάγο είναι πολυσύχναστη πόλη.
Έφτασε λίγο πριν απ' την ποτοαπαγόρευση.
Μετά τον Α' Παγκόσμιο, τα καλύτερα μυαλά στο Κογκρέσο
αποφάσισαν ότι, για να γίνει η Αμερική ισχυρή κι εύπορη,
πρέπει να απαγορευτεί το αλκοόλ.
Ο Καπόνε ήταν πιο επιφυλακτικός
για το αν θα άντεχαν τη νηφαλιότητα οι συμπατριώτες του.
ΘΑ ΕΦΑΡΜΟΣΤΕΙ 1η ΙΟΥΛΙΟΥ ΑΓΟΡΑΣΤΕ ΤΩΡΑ
Ο Καπόνε κατάλαβε ότι ο λαός δεν θα αποδεχτεί τον νόμο.
Τότε αρχίζεις να σκέφτεσαι σαν επιχειρηματίας.
"Πώς θα το εκμεταλλευτούμε;"
Είδε ευκαιρία για κέρδη εκατομμυρίων,
γιατί οι καταναλωτές το θέλουν, κι εμείς θα τους το δώσουμε.
Το δροσερό ποτήρι ευκαιρίας που σέρβιρε η κυβέρνηση
λεγόταν "λαθρεμπόριο".
Κι υπήρχαν επιλογές για κάθε ουρανίσκο.
Αν προτιμούσες το ουίσκι, το πουλούσες ως φάρμακο.
Με συνταγή γιατρού, κάθε μπεκρής έπαιρνε τη δόση του.
Ή έβρισκες δημιουργικούς τρόπους
για να εισάγεις ξίδια απ' τα σύνορα με τον Καναδά.
Αν προτιμούσες τα γλυκά, υπήρχε κι η διακίνηση ρουμιού,
με λαθρεμπόριο των καλύτερων ποτών του εξωτερικού απ' το ίδιο το καράβι.
Αλλά για ακόμη πιο πολύ χρήμα, η μπίρα ήταν η λύση.
Οι λαθρέμποροι κατέλαβαν κλειστές ζυθοποιίες.
Κι όταν ήρθαν οι αστυνομικοί, τους έπεισαν να κάνουν τα στραβά μάτια.
Έβαλαν έξυπνες ετικέτες, κι έβλεπαν το χρήμα να ρέει.
Αλλά αν ήθελες να πέσει το χρήμα βροχή,
θα τα έκανες όλα.
Λίγο αφότου έφτασε στο Σικάγο
κι επανασυνδέθηκε με τον Τζον Τόριο,
ο Καπόνε άρχισε επιχείρηση λαθρεμπορίου αλκοόλ.
Αρχικά, ο Καπόνε ήταν μπράβος του Τόριο.
Αλλά ο Τόριο συνειδητοποίησε σταδιακά
ότι ο Καπόνε ήταν εξαιρετικός επιχειρηματίας.
Ότι ήταν χαρισματικός ηγέτης, ότι θα δούλευαν άτομα γι' αυτόν.
Αλλά βρέθηκε εμπόδιο στον δρόμο για το εγκληματικό όραμα του Καπόνε.
Ο κορυφαίος γκάγκστερ του Σικάγου και νυν αφεντικό του Τόριο,
ο Μπιγκ Τζιμ Κολοσίμο.
Ο Μπιγκ Τζιμ Κολοσίμο δεν θέλει να μπλέξει στο λαθρεμπόριο.
Του φτάνει το εστιατόριο, το πορνείο και το καζίνο.
Δεν θέλει να ρισκάρει με το να επεκταθεί κι άλλο.
Ο Καπόνε δεν άφηνε στενόμυαλους να εμποδίζουν μια μεγάλη ιδέα.
Οπότε, ο ίδιος κι ο Τόριο έπρεπε να βρουν εναλλακτική.
Αποφάσισαν ότι ο Μπιγκ Τζιμ έπρεπε να φύγει απ' τη μέση.
Με διακύβευμα τα παράνομα κέρδη του,
ο Καπόνε δεν θα εμπιστευτεί έναν τυχαίο για να καθαρίσει τον Μπιγκ Τζιμ.
Ξέρει ποιον να πάρει.
Τον άλλο μέντορά του και πρώην αφεντικό, τον Φράνκι Γέιλ.
Ο Καπόνε κανονίζει τις λεπτομέρειες και δίνει 10.000 δολ. στον Γέιλ.
Περίπου 150.000 σημερινά χρήματα.
Κατόπιν εντολής του Καπόνε,
ο Γέιλ μπαίνει στο εστιατόριο του Κολοσίμο και παίρνει θέση.
Λίγο πριν απ' τις 4 μ.μ.,
ο Κολοσίμο έρχεται για συνάντηση με συνεργάτη,
ο οποίος δεν έρχεται ποτέ.
Ο Κολοσίμο πάει να τηλεφωνήσει για να μάθει τι έγινε
και πέφτει στην παγίδα.
Ο Μπιγκ Τζιμ τού ρίχνει στο δεξί αυτί. Πεθαίνει επιτόπου.
Ο φόνος ταράζει τον υπόκοσμο του Σικάγου
κι επιτρέπει στον Καπόνε να προχωρήσει στο λαθρεμπόριο αλκοόλ.
Στα επόμενα τρία χρόνια,
ο Καπόνε κι ο Τόριο καταλαμβάνουν εννιά ζυθοποιίες.
Γίνεται γρήγορα σαφές ότι είναι τα αφεντικά,
ότι ελέγχουν το εμπόριο αλκοόλ.
Οι ζυθοποιίες που άλλοτε ανήκαν σε νόμιμες επιχειρήσεις
είναι πλέον στα χέρια αυτών των δύο.
Το λαθρεμπόριο του Καπόνε έφτιαξε την εγκληματική αυτοκρατορία του Τόριο,
με ετήσια εισοδήματα τουλάχιστον τριών εκατομμυρίων.
Δηλαδή, 51 εκατομμύρια σήμερα.
Η εξάλειψη του βασικού εμποδίου είχε κι άλλο όφελος.
Ο Τόριο μπήκε στην κορυφή του υποκόσμου του Σικάγου,
με τον Καπόνε στη δεύτερη θέση.
Κι ας είσαι πλέον διάδοχος,
δεν έχει εξασφαλιστεί ακόμα η πορεία σου στην αρχηγία.
Πώς διατηρείς τη θέση σου στη σειρά;
ΤΑΚΤΙΚΗ ΕΧΕ ΤΟ ΑΦΕΝΤΙΚΟ ΑΠΟ ΚΟΝΤΑ ΠΑΝΤΑ
Όταν γίνεις αρχιμαφιόζος, εσύ θα αποφασίζεις.
Μη μου το ξαναπείς αυτό. Ακούς;
Για να κερδίσεις αυτήν την προαγωγή, πρέπει να δείξεις ένα πράγμα.
Αφοσίωση.
Παίζεις στη θέση που είσαι.
Αν η θέση σου είναι στα αριστερά, παίξε εκεί, γαμώτο.
Αν η θέση σου είναι να εισπράττεις απ' τις λέσχες τις Πέμπτες,
αυτό κάνεις.
Κάνεις ό,τι σου λένε.
1924 1 ΧΡΟΝΟ ΠΡΙΝ ΓΙΝΕΙ ΑΡΧΙΜΑΦΙΟΖΟΣ Ο ΚΑΠΟΝΕ
Πλησίαζε το ραντεβού του Καπόνε με τη μοίρα.
Και φρόντισε το αφεντικό του, ο Τζον Τόριο, να ξέρει ότι τον στηρίζει.
Ήταν νεαρός, ακόμα μάθαινε.
Έβγαζε χρήματα.
Δεν ήταν κάποιος, εκείνη την εποχή τουλάχιστον,
που φαινόταν έτοιμος να πάρει τα ηνία του αρχηγού.
Αλλά στον υπόκοσμο
η ζωή έχει γρήγορους ρυθμούς.
ΟΙ ΠΟΛΕΜΟΙ ΤΗΣ ΜΠΙΡΑΣ
Οι Πόλεμοι της Μπίρας
προέκυψαν λόγω εσωτερικής διαμάχης των συμμοριών λαθρεμπορίου.
Υπήρχε πολλή βία στον πόλεμο για την επικράτηση.
Υπήρχε ανταλλαγή πυρών. Ανταλλαγή πυρών για αντίποινα.
Ένα μεγάλο μέτωπο ήταν η ομάδα Τόριο και Καπόνε στον νότο
απέναντι στον αντίπαλο λαθρέμπορο στον βορρά,
τον Ντιν Ο'Μπάνιον,
που το πρωί δούλευε ως ανθοπώλης.
Ο Ντιν Ο'Μπάνιον άρχισε να μπαίνει σε περιοχή του Τόριο.
Κι ο Τόριο άρχισε να αγανακτεί.
Ως αφοσιωμένος στρατιώτης,
ο Καπόνε ήξερε τι να κάνει και ποιον να πάρει.
Ζήτησε κι άλλον φόνο απ' τον παλιό μέντορα, τον Φράνκι Γέιλ.
Ο Ο'Μπάνιον δούλευε στο ανθοπωλείο.
Μπήκαν κάτι τύποι, δεν γνώριζε κανέναν,
ο ένας ήταν ο Φράνκι Γέιλ.
Τους υποδέχτηκε θερμά,
κι εκείνοι του έκαναν τη Χειραψία του Σικάγου.
Τον έπιασαν απ' το χέρι, τον τράβηξαν μπροστά και του έριξαν.
Πάει η μία απειλή.
Αλλά ο Ο'Μπάνιον είχε πολλούς φίλους.
Μετά τη δολοφονία του Ο'Μπάνιον, ο Καπόνε αυξάνει τις προφυλάξεις
κι έχει γύρω του σωματοφύλακες για προστασία.
Ο Τόριο δεν ανησυχεί τόσο.
Μετά από βόλτα για ψώνια, ο Τόριο κι η σύζυγός του γυρνάνε σπίτι,
όπου καραδοκεί η συμμορία του Ο'Μπάνιον.
Πυροβολούν πέντε φορές τον Τόριο,
αλλά εκείνος επιζεί.
Ενώ ο Τόριο αναρρώνει,
ο Καπόνε δράττεται της ευκαιρίας να αποδείξει την αφοσίωσή του.
Ο Καπόνε κάθεται δίπλα στον Τόριο στο νοσοκομείο
και φροντίζει να μην έρθει κανείς.
Ήταν πιστός και φρόντισε τον Τόριο.
Η υπομονή κι η αφοσίωση του Αλ απέδωσαν.
Όταν αναρρώνει ο Τόριο,
λέει στον Καπόνε ότι θα αποσυρθεί στη Νέα Υόρκη,
και κάνει τον μόλις 26 ετών Καπόνε
το νέο αφεντικό του υποκόσμου του Σικάγου.
Έξι χρόνια μετά την άφιξή του εκεί,
ο Αλ Καπόνε γίνεται αρχιμαφιόζος του Σικάγου.
Ο μήνας του μέλιτος δεν θα κρατήσει πολύ.
Ακολουθώντας το εγχειρίδιο για να πάρεις τη δουλειά που ήθελες,
ξεκλείδωσες το εγκληματικό ταλέντο σου,
αφομοίωσες τα σωστά μαθήματα,
απέδειξες ότι θα αποφέρεις κέρδη
και μπήκες στη θέση που θα σου φέρει επιτυχία.
Τώρα που πήρες τη δουλειά,
ζηλότυποι αντίπαλοι θα θέλουν να σε σκοτώσουν.
Για να επιβιώσεις απ' την επικείμενη καταιγίδα,
το επόμενο μάθημα απ' το εγχειρίδιο θα είναι καθοριστικό.
ΤΑΚΤΙΚΗ ΥΠΕΡΑΣΠΙΣΟΥ ΤΟΝ ΤΙΤΛΟ ΣΟΥ
Έφτασες στην κορυφή της τροφικής αλυσίδας,
αλλά είναι θέμα χρόνου να σε κυκλώσουν τα όρνεα.
Όλοι θέλουν κομμάτι αυτού που έχεις.
Εσύ πρέπει να το προστατεύεις.
Η βία είναι ο καλύτερος τρόπος.
Αυτοί οι πρωτάρηδες αρχιμαφιόζοι σίγουρα θα συμφωνούσαν.
Ο Νικοντέμο Σκάρφο, μόλις δύο μήνες αρχηγός της μαφίας της Φιλαδέλφειας,
βάζει στο μάτι αντιπάλους της ελληνικής μαφίας στην πόλη
και φέρεται ότι βάζει να σκοτώσουν τον Μπούρα και την κοπέλα του,
για να αναλάβει το ελληνικό εμπόριο ναρκωτικών.
Όταν ο Χιρόσι Γιαμαμότο, δεύτερος στη Γιακούζα,
έφυγε απ' τη μεγαλύτερη εγκληματική οργάνωση της Ιαπωνίας
για να φτιάξει δική του,
πρώτη του κίνηση ήταν να δολοφονήσει τον Μασαχίσα Τακενάκα,
που του είχε πάρει τη θέση του νονού.
Κι ενώ ο μικρός Βικ Ορένα
ήταν μόλις έναν χρόνο αφεντικό της οικογένειας Κολόμπο,
εξασφάλισε τα οικονομικά της οργάνωσης
διατάζοντας τη δολοφονία του Τόμας Οσέρα,
που είχε κατηγορηθεί ότι έκλεβε από οικογενειακή επιχείρηση.
Εν μέσω Πολέμων Μπίρας…
Πάνω από 500 γκάγκστερ του Σικάγου δολοφονήθηκαν από ομοίους τους.
…με τους ανταγωνιστές να θέλουν να υπονομεύσουν το λαθρεμπόριό του,
η πρώτη χρονιά του Καπόνε στην αρχηγία ήταν μια μάχη για επιβίωση.
Αν μυριστούν αδυναμία,
θα σε σκοτώσουν. Θα σε χτυπάνε
μέχρι να πάρουν αυτό που θέλουν.
Όταν απειλείται ό,τι έχεις κάνει, πρέπει να στείλεις ένα μήνυμα.
Είναι 27 Απριλίου 1926.
Οι αντίπαλοι λαθρέμποροι Μάιλς και Μπιλ Ο'Ντόνελ
τολμούν να περάσουν μια βραδιά πίνοντας
σε χωράφια του Καπόνε.
Σύντομα, έρχονται κι άλλοι φίλοι.
Βδομάδες προσπαθούσαν οι Ο'Ντόνελ να ρίξουν τις πωλήσεις του Καπόνε
υποτιμώντας την ποιότητα των ποτών του.
Όταν ο Καπόνε μαθαίνει τι κάνουν στο ίδιο του το σπίτι,
αποφασίζει να μη μείνει με σταυρωμένα χέρια.
Διατάζει τους άντρες του να πάνε στο μπαρ,
κι ο Καπόνε δηλώνει ότι το πάρτι τελείωσε.
Τα αδέρφια χτυπήθηκαν, αλλά ξέφυγαν.
Ένας φίλος τους δεν είχε την ίδια τύχη.
Αλλά και για τον Καπόνε ήταν ατυχία,
διότι είχε μόλις σκοτώσει τον βοηθό εισαγγελέα Γουίλιαμ ΜακΣουίγκιν.
Ο Καπόνε δεν γνώριζε
ότι ο Μπιλ ΜακΣουίγκιν είχε βγει μ' εκείνους.
Όταν κατάλαβαν ότι είχε δολοφονηθεί ο εισαγγελέας,
όλοι πανικοβλήθηκαν.
Δεν σκοτώθηκε άλλος ένας γκάγκστερ.
Η προσπάθεια του Καπόνε να διασφαλίσει τη θέση του απέτυχε,
καθώς ολόκληρη η αστυνομία του Σικάγου θέλει να τον καταστρέψει.
Η αστυνομία το χοντραίνει,
καίει όλα τα μαγαζιά στην πόλη.
Ο Καπόνε κρύβεται.
Παρακολουθεί από μακριά το ανθρωποκυνηγητό του
και τον θρύλο του να μεγαλώνει.
ΠΥΡΟΒΟΛΙΣΜΟΙ ΣΕ ΣΑΛΟΥΝ
Ο Καπόνε αποφασίζει να βγει απ' τις σκιές
και να πάρει θέση.
Δίνει συνέντευξη Τύπου.
Στο Σικάγο, στα σκαλιά του δικαστηρίου,
ανακοινώνει ότι ο εισαγγελέας Μπίλι ΜακΣουίγκιν ήταν δικός του,
τον πλήρωνε.
Είπε "Γιατί να τον σκοτώσω;
Τον συμπαθούσα, τον πλήρωνα, κι έκανε τη δουλειά".
"Αν με θέλει η αστυνομία, εδώ είμαι.
Έχετε ερωτήσεις;
Εγώ διευθύνω την επιχείρηση, ευχαρίστως να σας μιλήσω".
Ο Καπόνε δηλώνει δημοσίως ότι είναι ο αρχιμαφιόζος του Σικάγου.
Και γίνεται θρύλος μέσα σε μια στιγμή.
Εκείνη τη στιγμή έγινε το κέντρο προσοχής της χώρας.
Και παρέμεινε
επί πέντε αιματηρά κι ένδοξα χρόνια,
μέχρι που συλλαμβάνεται για το μόνο πράγμα που δεν ανέχεται ποτέ η κυβέρνηση.
Για φοροδιαφυγή.
Μα η μαεστρία του σ' αυτό το κεφάλαιο του εγχειριδίου
τον ανέβασε στο απόγειο της εξουσίας.
Εσύ ίσως πρέπει να αποκτήσεις περιουσία χωρίς την τύχη του Καπόνε.
Και γι' αυτό, θα χρειαστείς ένα ακλόνητο επιχειρηματικό πλάνο,
που θα φέρει επανάσταση σε μια βιομηχανία
και θα σε βοηθήσει να χτίσεις μια αυτοκρατορία.
Ο οδηγός σου στο επόμενο κεφάλαιο.
Ο μεγιστάνας της ηρωίνης Φρανκ Λούκας,
που απέδειξε ότι υπάρχουν κι άλλοι τρόποι για να μπεις στο Fortune 500.
Έτοιμος να μαζέψεις πολύ χρήμα;
Υποτιτλισμός: Νότα Μουζάκη